stanford-oval/wikipedia huggingface dataset:
พระเจ้าบรมวงศ์เธอ กรมพระนเรศรวรฤทธิ์

| พระเจ้าบรมวงศ์เธอ กรมพระนเรศรวรฤทธิ์ |
| --- | --- |
พระเจ้าบรมวงศ์เธอ ชั้น 4 พระองค์เจ้าชั้นเอก

เสนาบดีกระทรวงมุรธาธร
ดำรงตำแหน่ง: 1 เมษายน พ.ศ. 2455 — 28 มิถุนายน พ.ศ. 2466
รัชสมัย: พระบาทสมเด็จพระมงกุฎเกล้าเจ้าอยู่หัว
ก่อนหน้า: พระเจ้าบรมวงศ์เธอ กรมขุนพิทยลาภพฤฒิธาดา
ถัดไป: สมเด็จพระเจ้าบรมวงศ์เธอ กรมพระยาดำรงราชานุภาพ
สมุหมนตรี
ดำรงตำแหน่ง: 16 ธันวาคม พ.ศ. 2453 - 10 สิงหาคม พ.ศ. 2468
อัครราชทูตสยามประจำกรุงลอนดอน
ดำรงตำแหน่ง: พ.ศ. 2426 — 2430
รัชสมัย: พระบาทสมเด็จพระจุลจอมเกล้าเจ้าอยู่หัว
ก่อนหน้า: หม่อมเจ้าปฤษฏางค์ ชุมสาย
ถัดไป: พระยามนตรีสุริยวงศ์ (ชื่น บุนนาค)
อัครราชทูตสยามประจำอเมริกา
ดำรงตำแหน่ง: พ.ศ. 2427
รัชสมัย: พระบาทสมเด็จพระจุลจอมเกล้าเจ้าอยู่หัว
ก่อนหน้า: หม่อมเจ้าปฤษฏางค์ ชุมสาย
ถัดไป: พระยามนตรีสุริยวงศ์ (ชื่น บุนนาค)

ประสูติ: 7 พฤษภาคม พ.ศ. 2398
สิ้นพระชนม์: 10 สิงหาคม พ.ศ. 2468 (70 ปี)
หม่อม: หม่อมสุภาพ หม่อมแช่ม หม่อมเจิม
พระบุตร: 20 พระองค์
ราชสกุล: กฤดากร
ราชวงศ์: จักรี
พระบิดา: พระบาทสมเด็จพระจอมเกล้าเจ้าอยู่หัว
พระมารดา: เจ้าจอมมารดากลิ่น พระสนมเอก
ลายพระอภิไธย: 
มหาอำมาตย์เอก มหาเสวกเอก พระเจ้าบรมวงศ์เธอ กรมพระนเรศรวรฤทธิ์ (7 พฤษภาคม พ.ศ. 2398 – 10 สิงหาคม พ.ศ. 2468) อดีตสมุหมนตรี องคมนตรี เสนาบดีกระทรวงมุรธาธร เป็นพระราชโอรสพระองค์ที่ 17 ในพระบาทสมเด็จพระจอมเกล้าเจ้าอยู่หัว ประสูติแต่เจ้าจอมมารดากลิ่น พระสนมเอก
พระประวัติ

พระเจ้าลูกยาเธอ พระองค์เจ้ากฤษดาภินิหาร ขณะทรงพระเยาว์ บันทึกภาพโดย จอห์น ทอมสัน เมื่อ พ.ศ. 2408
พระประวัติ > ประสูติ

พระเจ้าบรมวงศ์เธอ กรมพระนเรศรวรฤทธิ์ มีพระนามเดิมว่า พระเจ้าลูกยาเธอ พระองค์เจ้ากฤษดาภินิหาร ประสูติเมื่อวันที่ 7 พฤษภาคม พ.ศ. 2398 โดยประสูติแต่เจ้าจอมมารดากลิ่น พระสนมเอก ธิดาพระยาดำรงราชพลขันธ์ (จุ้ย คชเสนี) บุตรของเจ้าพระยามหาโยธา (ทอเรียะ คชเสนี)
พระประวัติ > รับราชการ

ทรงว่าราชการกรมพระนครบาล ในรัชสมัยพระบาทสมเด็จพระจุลจอมเกล้าเจ้าอยู่หัว ในขณะนั้นเรียกชื่อว่า "คอมมิตตี กรมพระนครบาล" ทรงเป็นผู้ปรับปรุงและจัดระเบียบกิจการตำรวจกรมกองตระเวน ตามแบบอย่างของสิงคโปร์ หลังจากได้โดยเสด็จพระบาทสมเด็จพระจุลจอมเกล้าเจ้าอยู่หัว ประพาสสิงคโปร์ เมื่อ ร.ศ. 109 (พ.ศ. 2433) ต่อมาได้พัฒนามาเป็นกิจการตำรวจไทย ในปี พ.ศ. 2417 และทรงเป็นเสนาบดีกรมพระนครบาล เมื่อปี พ.ศ. 2429
พระบาทสมเด็จพระจุลจอมเกล้าเจ้าอยู่หัว โปรดให้ตั้งองคมนตรีสภา (เดิมคือ ปรีวีเคาน์ซิล) ทรงพระกรุณาโปรดเกล้าฯ ให้พระเจ้าน้องยาเธอ พระองค์เจ้ากฤษดาภินิหาร (พระอิสริยยศในขณะนั้น) เป็นองคมนตรีในครั้งนั้นด้วย และทรงเป็นองคมนตรีในรัชสมัยพระบาทสมเด็จพระมงกุฎเกล้าเจ้าอยู่หัว ตลอดพระชนมายุ และยังทรงเป็นรัฐมนตรีสภา เมื่อปี พ.ศ. 2437
พระบาทสมเด็จพระจุลจอมเกล้าเจ้าอยู่หัว ทรงพระกรุณาโปรดเกล้าฯ ให้สถาปนาขึ้นเป็น พระเจ้าน้องยาเธอ กรมหมื่นนเรศวรฤทธิ์ เมื่อ พ.ศ. 2418 ต่อมา ทรงพระกรุณาโปรดเกล้าฯ ให้เป็น พระเจ้าน้องยาเธอ กรมหลวงนเรศรวรฤทธิ์ เมื่อ พ.ศ. 2442 ทรงรับราชการเป็นสมุหมนตรี เสนาบดีกระทรวงโยธาธิการ เสนาบดีกระทรวงมุรธาธร และเสนาบดีที่ปรึกษา เป็นต้น
พระบาทสมเด็จพระมงกุฎเกล้าเจ้าอยู่หัว ทรงพระกรุณาโปรดเกล้าฯ ให้เป็น พระเจ้าบรมวงศ์เธอ กรมพระนเรศรวรฤทธิ์ เมื่อ พ.ศ. 2454 มีพระนามเต็มว่า
"พระเจ้าบรมวงศ์เธอ กรมพระนเรศรวรฤทธิ์ มหิศวรราชรวิวงศ์ สิทธิประสงค์กฤดาธิการ สุทธสันดานสีตลหฤทัย มไหศวริยราชนิติธาดา สุปรีชาสรรพกิจโกศล วิมลสุจริตจริยานุวัตร พุทธาทิรัตนสรณารักษ์ อุดมศักดิ์บพิตร"
พระเจ้าบรมวงศ์เธอ กรมพระนเรศรวรฤทธิ์ ประทับที่วังถนนพระอาทิตย์ ริมแม่น้ำเจ้าพระยา พระบาทสมเด็จพระจอมเกล้าเจ้าอยู่หัวทรงพระกรุณาโปรดเกล้าฯ ให้สร้างตำหนักพระราชทานบนที่ดินมรดกของพระองค์  ต่อมาเมื่อทรงเจริญพระชันษาครบ 5 รอบใน พ.ศ. 2460 พระบาทสมเด็จพระมงกุฎเกล้าเจ้าอยู่หัวได้พระราชทานพระราชทรัพย์สำหรับทรงสร้างตำหนักหลังใหม่ ชื่อ "วังมะลิวัลย์" ส่วนเจ้าจอมมารดากลิ่นยังคงพำนักอยู่ที่ตำหนักเดิม
พระเจ้าบรมวงศ์เธอ กรมพระนเรศรวรฤทธิ์ ได้พระราชทานนามสกุลให้เเก่เหล่าขุนนาง เหล่าตำรวจ หรือบุคคลสำคัญใน พ.ศ. 2460 มากมาย เช่น นามสกุล วิสมิตนันทน์ สุวรรณนาคินทร์ เอมะสุวรรณ เลขะกุล สุวรรณสมบูรณ์ ซึ่งมีความสละสลวยเป็นอย่างมาก
พระประวัติ > สิ้นพระชนม์

พระเจ้าบรมวงศ์เธอ กรมพระนเรศรวรฤทธิ์ ประทับที่วังมะลิวัลย์จนสิ้นพระชนม์เมื่อวันที่ 10 สิงหาคม พ.ศ. 2468 พระชันษาได้ 70 ปี ใกล้เคียงกับที่เจ้าจอมมารดากลิ่นถึงแก่อนิจกรรมเมื่อปี พ.ศ. 2468 และได้ประดิษฐานพระโกศพระศพ และโกศศพไว้เคียงกันที่ท้องพระโรงของวังมะลิวัลย์ มีพระราชพิธีพระราชทานเพลิงพระศพ ณ พระเมรุ วัดเบญจมบพิตรดุสิตวนารามราชวรวิหาร
พระโอรสและพระธิดา

พระเจ้าบรมวงศ์เธอ กรมพระนเรศรวรฤทธิ์ ทรงเป็นต้นราชสกุลกฤดากร มีหม่อม 3 ท่าน ได้แก่
หม่อมสุภาพ (สกุลเดิม: สังขทัย)
หม่อมแช่ม
หม่อมเจิม
โดยมีพระโอรสธิดารวมทั้งหมด 20 พระองค์/องค์ เป็นชาย 14 พระองค์/องค์ และหญิง 5 องค์
| พระรูป | พระนาม | หม่อมมารดา | ประสูติ | สิ้นพระชนม์/สิ้นชีพิตักษัย | คู่สมรส |
| --- | --- | --- | --- | --- | --- |
|  | 1. หม่อมเจ้าชาย (ไม่ปรากฏพระนาม) | ไม่ทราบ | 31 พฤษภาคม พ.ศ. 2417 | 1 กันยายน พ.ศ. 2417 | มิได้สมรส |
|  | 2. หม่อมเจ้าอรุณศักดิ์ | ไม่ทราบ | พ.ศ. 2417 | ไม่ทราบปี | มิได้สมรส |
|  | 3. หม่อมเจ้าจรูญศักดิ์กฤดากร  (พ.ศ. 2455: พระวรวงศ์เธอ พระองค์เจ้าจรูญศักดิ์กฤดากร) | ที่ 1 ในหม่อมสุภาพ | 2 กรกฎาคม พ.ศ. 2418 | 5 ตุลาคม พ.ศ. 2471 | หม่อมปรุง   หม่อมเชื่อม (อภัยวงศ์) |
|  | 4. หม่อมเจ้าบวรเดช  (พ.ศ. 2472: พระวรวงศ์เธอ พระองค์เจ้าบวรเดช) | ที่ 2 ในหม่อมสุภาพ | 26 มีนาคม พ.ศ. 2420 | 16 พฤศจิกายน พ.ศ. 2496 | หม่อมทิพวัน (เจ้าทิพวัน ณ เชียงใหม่)   หม่อมศรีนวล (เจ้าศรีนวล ณ เชียงใหม่)   หม่อมเจ้าหญิงผจงรจิตร์ กฤดากร |
|  | 5. หม่อมเจ้าเสรฐศิริ | ที่ 3 ในหม่อมสุภาพ | 26 มีนาคม พ.ศ. 2423 | 2 พฤศจิกายน พ.ศ. 2500 | หม่อมสนิท (สังขทัย)   หม่อมพ้อง (คชเสนี)   หม่อมผอบ (ทิพย์เวส)   หม่อมเจ้าหญิงสุรีย์ประภา (รพีพัฒน์) |
|  | 6. หม่อมเจ้าหญิง (ไม่ปรากฏพระนาม) | ไม่ทราบ | ไม่ทราบปี | ไม่ทราบปี | มิได้สมรส |
|  | 7. หม่อมเจ้าสิทธิพร (ท่านชายจ้อน) | ที่ 4 ในหม่อมสุภาพ | 10 เมษายน พ.ศ. 2426 | 22 มิถุนายน พ.ศ. 2514 | หม่อมทิพ   หม่อมละมุน (วูวงศ์)   หม่อมศรีพรหมา (เจ้าศรีพรหมา ณ น่าน) |
|  | 8. หม่อมเจ้าอมรทัต  (ท่านชายป่อง) | ที่ 5 ในหม่อมสุภาพ | 29 เมษายน พ.ศ. 2429 | 30 กรกฎาคม พ.ศ. 2495 | หม่อมพร้อยสุพิณ (บุนนาค)   หม่อมอู๊ด (ชิตพงษ์ศรี) |
|  | 9. หม่อมเจ้าขจรจรัสฤทธิ์ | ที่ 6 ในหม่อมสุภาพ | 29 กุมภาพันธ์ พ.ศ. 2430 | 12 กรกฎาคม พ.ศ. 2468 | มิได้สมรส |
|  | 10. หม่อมเจ้าหญิงวรรณวิไลย  (ท่านหญิงใหญ่) | ที่ 1 ในหม่อมแช่ม | 1 สิงหาคม พ.ศ. 2431 | 20 ธันวาคม พ.ศ. 2476 | พระเจ้าบรมวงศ์เธอ กรมหมื่นพิไชยมหินทโรดม |
|  | 11. หม่อมเจ้าอิทธิเทพสรรค์  (ท่านชายโป๊ะ) | ที่ 7 ในหม่อมสุภาพ | 16 มกราคม พ.ศ. 2432 | 19 กุมภาพันธ์ พ.ศ. 2477 | หม่อมเจ้าหญิงสุรีย์ประภา (รพีพัฒน์) |
|  | 12. หม่อมเจ้า (ปุ๋ย) | ไม่ทราบ | ตุลาคม พ.ศ. 2436 | 20 ธันวาคม พ.ศ. 2439 | มิได้สมรส |
|  | 13. หม่อมเจ้าสมัยเฉลิม | ที่ 2 ในหม่อมแช่ม | 20 กันยายน พ.ศ. 2438 | 20 มิถุนายน พ.ศ. 2510 | หม่อมเจ้าหญิงรัสสาทิศ (สวัสดิวัตน์) |
|  | 14. หม่อมเจ้าเสริมสวาสดิ์ | ที่ 1 ในหม่อมเจิม | 11 พฤษภาคม พ.ศ. 2441 | 10 ธันวาคม พ.ศ. 2483 | หม่อมหลวงหญิงแส (สนิทวงศ์) |
|  | 15. หม่อมเจ้าเพิ่มผล | ไม่ทราบ | สิงหาคม พ.ศ. 2441 | 29 ธันวาคม พ.ศ. 2441 | มิได้สมรส |
|  | 16. หม่อมเจ้าหญิงลีลาศหงษ์ (ท่านหญิงเล็ก) | ที่ 3 ในหม่อมแช่ม | 15 เมษายน พ.ศ. 2442 | 2 กุมภาพันธ์ พ.ศ. 2463 | หม่อมเจ้าปรีดิเทพย์พงษ์ เทวกุล |
|  | 17. หม่อมเจ้าหญิง (เล็ก) | ไม่ทราบ | ไม่ทราบปี | ไม่ทราบปี | มิได้สมรส |
|  | 18. หม่อมเจ้าหญิงผจงรจิตร์ | ที่ 2 ในหม่อมเจิม | 30 เมษายน พ.ศ. 2446 | 22 พฤศจิกายน พ.ศ. 2524 | พระวรวงศ์เธอ พระองค์เจ้าบวรเดช |
|  | 19. หม่อมเจ้าชิดชนก | ที่ 4 ในหม่อมแช่ม | 23 ตุลาคม พ.ศ. 2447 | 10 มีนาคม พ.ศ. 2541 | หม่อมเจ้าหญิงฤดีวรวรรณ (วรวรรณ)   หม่อมหลวงหญิงต่อ (ชุมสาย) |
|  | 20. หม่อมเจ้าดิลกฤทธิ์ | ที่ 3 ในหม่อมเจิม | 18 กันยายน พ.ศ. 2451 | 18 มิถุนายน พ.ศ. 2500 | หม่อมราชวงศ์หญิงจันทรรัตน์ (เทวกุล) |
พระนัดดา

พระเจ้าบรมวงศ์เธอ กรมพระนเรศรวรฤทธิ์ มีพระนัดดารวม 37 องค์/คน ดังนี้
พระวรวงศ์เธอ พระองค์เจ้าจรูญศักดิ์กฤดากร มีพระโอรสธิดา 5 คน ได้แก่
หม่อมราชวงศ์บุญระบือ กฤดากร
หม่อมราชวงศ์บรรลือศักดิ์ กฤดากร
หม่อมราชวงศ์สมัครสมาน กฤดากร ทั้ง 3 นี้ในหม่อมปรุง
หม่อมราชวงศ์เจริญศักดิ์ กฤดากร
หม่อมราชวงศ์หญิงถนอมศักดิ์ กฤดากร ทั้ง 2 นี้ในหม่อมเชื่อม
พระวรวงศ์เธอ พระองค์เจ้าบวรเดช มีพระโอรสธิดา 5 คน ได้แก่
หม่อมราชวงศ์หญิง (ไม่มีนาม) กฤดากร ในหม่อมทิพวัน
หม่อมราชวงศ์จิรเดช กฤดากร ในหม่อมศรีนวล
หม่อมราชวงศ์หญิงภรณี รอสส์
หม่อมราชวงศ์หญิงอัจฉริยา คงสิริ
หม่อมราชวงศ์หญิงวิภาสิริ วุฒินันท์ ทั้ง 3 นี้ในหม่อมเจ้าหญิงผจงรจิตร์
หม่อมเจ้าเสรฐศิริ กฤดากร มีโอรสธิดา 8 คน ได้แก่
หม่อมกฤดากรราชเสนา (หม่อมราชวงศ์เทียมพันธ์ กฤดากร)
หม่อมราชวงศ์ทันพงศ์ กฤดากร
หม่อมราชวงศ์ทรงพัฒน์ กฤดากร
หม่อมราชวงศ์ทัดเผ่า กฤดากร
หม่อมราชวงศ์เถาพงศ์ กฤดากร
หม่อมราชวงศ์หญิงวงศ์สิริ ลาภเกษร ทั้ง 6 นี้ในหม่อมสนิท
หม่อมราชวงศ์อ๊อด กฤดากร ในหม่อมผอบ
หม่อมราชวงศ์หญิงประภาสิริ กฤดากร ในหม่อมเจ้าหญิงสุรีย์ประภา
หม่อมเจ้าสิทธิพร กฤดากร มีโอรสธิดา 3 คน ได้แก่
หม่อมราชวงศ์อำนวยพร กฤดากร ในหม่อมละมุน
หม่อมราชวงศ์อนุพร กฤดากร
หม่อมราชวงศ์หญิงเพ็ญศรี ประดิษฐพงศ์ ทั้ง 2 นี้ในหม่อมศรีพรหมา
หม่อมเจ้าอมรทัต กฤดากร มีโอรสธิดา 4 คน ได้แก่
หม่อมราชวงศ์หญิงไพเราะ อาภากร
หม่อมราชวงศ์หญิงเพลินจิต บุรณศิริ
หม่อมราชวงศ์พงศ์อมร กฤดากร ทั้ง 3 นี้ในหม่อมพร้อยสุพิณ
หม่อมราชวงศ์หญิงสุทัศนีย์ กฤดากร ในหม่อมอู๊ด
หม่อมเจ้าหญิงวรรณวิไลย เพ็ญพัฒน์ มีธิดา 1 องค์ ได้แก่
พรรณเพ็ญแข กฤดากร (ลาออกจากฐานันดรศักดิ์)
หม่อมเจ้าอิทธิเทพสรรค์ กฤดากร มีโอรส 1 คน ได้แก่
หม่อมราชวงศ์ฤทธิ์สุรีย์ กฤดากร
หม่อมเจ้าสมัยเฉลิม กฤดากร มีโอรส 1 คน ได้แก่
หม่อมราชวงศ์สาทิส กฤดากร
หม่อมเจ้าเสริมสวาสดิ์ กฤดากร มีโอรสธิดา 5 คน ได้แก่
หม่อมราชวงศ์พูนสวาท กฤดากร
หม่อมราชวงศ์ยงสวาสดิ์ กฤดากร
หม่อมราชวงศ์ทวีสวาท กฤดากร
หม่อมราชวงศ์สุทธิสวาท กฤดากร
หม่อมราชวงศ์หญิงสายสวาท กฤดากร
หม่อมเจ้าหญิงผจงรจิตร์ กฤดากร มีธิดา 3 คน ได้แก่
หม่อมราชวงศ์หญิงภรณี รอสส์
หม่อมราชวงศ์หญิงอัจฉริยา คงสิริ
หม่อมราชวงศ์หญิงวิภาสิริ วุฒินันท์
หม่อมเจ้าชิดชนก กฤดากร มีโอรสธิดา 3 คน ได้แก่
หม่อมราชวงศ์สมชนก กฤดากร ในหม่อมเจ้าหญิงฤดีวรวรรณ
หม่อมราชวงศ์บุตรี วีระไวทยะ
หม่อมราชวงศ์กฤษต กฤดากร ทั้ง 2 นี้ในหม่อมหลวงหญิงต่อ
หม่อมเจ้าดิลกฤทธิ์ กฤดากร มีธิดา 1 คน ได้แก่
หม่อมราชวงศ์หญิงอมรรัตน์ กฤดากร
พระเกียรติยศ > พระอิสริยยศ

พระเจ้าลูกยาเธอ พระองค์เจ้ากฤษดาภินิหาร (7 พฤษภาคม พ.ศ. 2398 - 1 ตุลาคม พ.ศ. 2411)
พระเจ้าน้องยาเธอ พระองค์เจ้ากฤษดาภินิหาร (1 ตุลาคม พ.ศ. 2411 - พ.ศ. 2418)
พระเจ้าน้องยาเธอ กรมหมื่นนเรศรวรฤทธิ์ (พ.ศ. 2418 - 10 พฤศจิกายน พ.ศ. 2442)
พระเจ้าน้องยาเธอ กรมหลวงนเรศรวรฤทธิ์ (10 พฤศจิกายน พ.ศ. 2442 - 23 ตุลาคม พ.ศ. 2453)
พระเจ้าบรมวงศ์เธอ กรมหลวงนเรศรวรฤทธิ์ (23 ตุลาคม พ.ศ. 2453 - 11 พฤศจิกายน พ.ศ. 2454)
พระเจ้าบรมวงศ์เธอ กรมพระนเรศรวรฤทธิ์ (11 พฤศจิกายน พ.ศ. 2454 - 10 สิงหาคม พ.ศ. 2468)
พระเกียรติยศ > พระยศ

| นายพันโท นายกองตรี พระเจ้าบรมวงศ์เธอ กรมพระนเรศรวรฤทธิ์ |
| --- | --- |
รับใช้: กรมทหารมหาดเล็ก กองเสือป่า
ชั้นยศ:  นายพันโท   นายกองตรี
พระเกียรติยศ > พระยศ > พระยศพลเรือน

มหาอำมาตย์เอก
มหาเสวกเอก
พระเกียรติยศ > พระยศ > พระยศทหาร

นายพันโท
พระเกียรติยศ > พระยศ > พระยศเสือป่า

นายหมู่ใหญ่
นายกองตรี
| ธรรมเนียมพระยศของ พระเจ้าบรมวงศ์เธอ กรมพระนเรศวรฤทธิ์ |
| --- | --- |
ธงประจำพระอิสริยยศ
ตราประจำพระองค์
การทูล: ใต้ฝ่าพระบาท
การแทนตน: ข้าพระพุทธเจ้า
การขานรับ: พ่ะย่ะค่ะ/เพคะ
เครื่องราชอิสริยาภรณ์

พระเจ้าบรมวงศ์เธอ กรมพระนเรศรวรฤทธิ์ ทรงได้รับพระราชทานเครื่องราชอิสริยาภรณ์ทั้งสยามและต่างประเทศ ดังนี้
เครื่องราชอิสริยาภรณ์ > เครื่องราชอิสริยาภรณ์สยาม

พ.ศ. 2425 –  เครื่องขัตติยราชอิสริยาภรณ์อันมีเกียรติคุณรุ่งเรืองยิ่งมหาจักรีบรมราชวงศ์ (ม.จ.ก.) (ฝ่ายหน้า)
พ.ศ. 2436 –  เครื่องราชอิสริยาภรณ์อันเป็นโบราณมงคลนพรัตนราชวราภรณ์ (น.ร.) (ฝ่ายหน้า)
พ.ศ. 2452 –  เครื่องราชอิสริยาภรณ์จุลจอมเกล้า ชั้นที่ 1 ปฐมจุลจอมเกล้าวิเศษ (ป.จ.ว.)
พ.ศ. 2454 –  เครื่องราชอิสริยาภรณ์รัตนวราภรณ์ (ร.ว.) (ฝ่ายหน้า)‎
พ.ศ. 2456 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2429 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 1 ประถมาภรณ์มงกุฎไทย (ป.ม.)
พ.ศ. 2454 –  เครื่องราชอิสริยาภรณ์วชิรมาลา (ว.ม.ล.)
พ.ศ. 2436 –  เหรียญดุษฎีมาลา เข็มราชการแผ่นดิน (ร.ด.ม.(ผ))
พ.ศ. 2447 –  เหรียญดุษฎีมาลา เข็มราชการในพระองค์ (ร.ด.ม.(พ))
พ.ศ. 2446 –  เหรียญจักรพรรดิมาลา (ร.จ.พ.)
พ.ศ. 2447 –  เหรียญรัตนาภรณ์ รัชกาลที่ 4 ชั้นที่ 2 (ม.ป.ร.2)
พ.ศ. 2451 –  เหรียญรัตนาภรณ์ รัชกาลที่ 5 ชั้นที่ 1 (จ.ป.ร.1)
พ.ศ. 2453 –  เหรียญรัตนาภรณ์ รัชกาลที่ 6 ชั้นที่ 1 (ว.ป.ร.1)
พ.ศ. 2425 –  เหรียญสตพรรษมาลา (ส.ม.)
พ.ศ. 2436 –  เหรียญรัชฎาภิเศกมาลา (ร.ศ.)
พ.ศ. 2440 –  เหรียญประพาสมาลา (ร.ป.ม.)
พ.ศ. 2441 –  เหรียญราชินี (ส.ผ.)
พ.ศ. 2446 –  เหรียญทวีธาภิเศก (ท.ศ.)
พ.ศ. 2450 –  เหรียญรัชมงคล (ร.ร.ม.)
พ.ศ. 2451 –  เหรียญรัชมังคลาภิเศก รัชกาลที่ 5 (ร.ม.ศ.5)
พ.ศ. 2454 –  เหรียญบรมราชาภิเษก รัชกาลที่ 6 (ร.ร.ศ.6)
เครื่องราชอิสริยาภรณ์ > เครื่องราชอิสริยาภรณ์ต่างประเทศ

โปรตุเกส :
พ.ศ. 2422 –  เครื่องราชอิสริยาภรณ์พระแม่เจ้าแห่งวีลาวีซอซา ชั้นที่ 2
อิตาลี :
พ.ศ. 2435 –  เครื่องราชอิสริยาภรณ์มงกุฏอิตาลี ชั้นที่ 1
ญี่ปุ่น :
พ.ศ. 2437 –  เครื่องราชอิสริยาภรณ์อาทิตย์อุทัย ชั้นสูงสุดประดับดอกคิริ
เบราน์ชไวค์ :
พ.ศ. 2452 –  เครื่องราชอิสริยาภรณ์สิงโตไฮน์ริช ชั้นที่ 1 (พิเศษ)
ประเทศเกาหลีใต้ในโอลิมปิกฤดูร้อน 2024

| ประเทศเกาหลีใต้ ในโอลิมปิกฤดูร้อน 2024 |
| --- | --- |

รหัสประเทศ: KOR
เอ็นโอซี: คณะกรรมการโอลิมปิกและกีฬาเกาหลี
เว็บไซต์: www.sports.or.kr (ในภาษาเกาหลีและอังกฤษ)
ณ ปารีส, ประเทศฝรั่งเศส 26 กรกฎาคม ค.ศ. 2024 (2024-07-26) – 11 สิงหาคม ค.ศ. 2024 (2024-08-11)
นักกีฬา: 2 คน  ใน 1 ชนิดกีฬา
การเข้าร่วมแข่งขันโอลิมปิกฤดูร้อน
1948 1952 1956 1960 1964 1968 1972 1976 1980 1984 1988 1992 1996 2000 2004 2008 2012 2016 2020 2024
ประเทศเกาหลีใต้ มีกำหนดจะแข่งขันในโอลิมปิกฤดูร้อน 2024 ที่ปารีส ตั้งแต่วันที่ 26 กรกฎาคม ถึง 11 สิงหาคม พ.ศ. 2567 โดยจะเป็นการแข่งขันกีฬาโอลิมปิกฤดูร้อนครั้งที่ 19 ของประเทศ ยกเว้นการแข่งขันที่มอสโก ใน ค.ศ. 1980 ซึ่งเป็นส่วนหนึ่งของการคว่ำบาตรที่นำโดยสหรัฐ
นักกีฬา

รายการต่อไปนี้เป็นจำนวนผู้เข้าแข่งขันในครั้งนี้
| กีฬา | ชาย | หญิง | รวม |
| --- | --- | --- | --- |
| ยิงปืน | 1 | 1 | 2 |
| รวม | 1 | 1 | 2 |
ยิงปืน

บทความหลัก: กีฬายิงปืนในโอลิมปิกฤดูร้อน 2024 และ กีฬายิงปืนในโอลิมปิกฤดูร้อน 2024 – รอบคัดเลือก
ผลการแข่งขันดังนี้
| นักกีฬา | รายการ | รอบคัดเลือก> คะแนน | รอบคัดเลือก> อันดับ | รอบรองฯ> คะแนน | รอบรองฯ> อันดับ | ชิงชนะเลิศ> คะแนน | ชิงชนะเลิศ> อันดับ |
| --- | --- | --- | --- | --- | --- | --- | --- |
| อี ว็อน-โฮ | ปืนสั้นอัดลม 10 ม. ชาย |  |  |  |  |  |  |
| คึม จี-ฮย็อน | ปืนยาวอัดลม 10 ม. หญิง |  |  |  |  |  |  |
พระราชวัชรสังวรมุนี (สุชาติ อภิชาโต)

| พระราชวัชรสังวรมุนี (สุชาติ อภิชาโต) |
| --- | --- |

ส่วนบุคคล
เกิด: 2 พฤศจิกายน พ.ศ. 2490 (77 ปี)
นิกาย: ธรรมยุติกนิกาย
ตำแหน่งชั้นสูง
ที่อยู่: ที่พักสงฆ์ปฏิบัติธรรมจุลศาลา เขตรักษาพันธุ์สัตว์ป่าเขาชีโอน พัทยา จังหวัดชลบุรี
อุปสมบท: 19 กุมภาพันธ์ พ.ศ. 2518
พรรษา: 49
ตำแหน่ง: ประธานสงฆ์ ที่พักสงฆ์ปฏิบัติธรรมจุลศาลา เขตรักษาพันธุ์สัตว์ป่าเขาชีโอน พัทยา จังหวัดชลบุรี
พระราชวัชรสังวรมุนี หรือ พระอาจารย์สุชาติ ฉายา อภิชาโต เป็นพระราชาคณะชั้นราช  สังกัดคณะสงฆ์ธรรมยุติกนิกาย, ประธานสงฆ์ที่พักสงฆ์ปฏิบัติธรรมจุลศาลา เขตรักษาพันธุ์สัตว์ป่าเขาชีโอน พัทยา จังหวัดชลบุรี
ปฐมวัย

พระอาจารย์สุชาติ อภิชาโต เกิดวันที่ 2 พฤศจิกายน พ.ศ. 2490 เมื่อท่านอายุได้ประมาณ 2 ขวบ คุณพ่อของท่านจึงได้นำท่านมาฝากกับคุณย่าที่สุพรรณฯ ให้ช่วยเลี้ยงดูแทน เพราะคุณพ่อคุณแม่ไม่สะดวกในการเลี้ยงดูท่าน เนื่องจากต้องทำงานและย้ายที่ทำงานบ่อย ท่านเข้าเรียนที่โรงเรียนเซเว่นเดย์ตั้งแต่ชั้น ป. 1 จนจบชั้นมัธยมศึกษาตอนปลาย แล้วมาทำงานที่ท่าอากาศยานนานาชาติอู่ตะเภา (ระยอง-พัทยา) อยู่ปีกว่าพอเก็บเงินได้เพียงพอแล้วเดินทางไปศึกษาต่อที่มหาวิทยาลัย California State University, Fresno ในรัฐแคลิฟอร์เนียจนจบวิศวกรรมศาสตรบัณฑิต สาขาวิศวกรรมโยธา
อุปสมบท

พระอาจารย์สุชาติ อภิชาโต อุปสมบทเมื่อวันที่ 19 กุมภาพันธ์ พ.ศ. 2518 โดยมีสมเด็จพระสังฆราชเจ้า กรมหลวงวชิรญาณสังวร เป็นพระอุปัชฌาย์ บวชได้ประมาณ 6 อาทิตย์ที่วัดบวรนิเวศราชวรวิหาร พอห่มจีวรเป็น บิณฑบาตเป็น ดูแลรักษาอัฐบริขารต่างๆ และสามารถเดินทางได้โดยไม่รู้สึกลำบากใจเกี่ยวกับการห่มผ้า จึงได้ไปอยู่กับหลวงตาพระมหาบัวที่วัดป่าบ้านตาด อำเภอเมืองอุดรธานี จังหวัดอุดรธานี
ตำแหน่งงานคณะสงฆ์

เป็นผู้ช่วยเจ้าอาวาสวัดญาณสังวรารามวรมหาวิหาร  ตำบลห้วยใหญ่ อำเภอบางละมุง จังหวัดชลบุรี
เป็นประธานสงฆ์ ที่พักสงฆ์ปฏิบัติธรรมจุลศาลา เขตรักษาพันธุ์สัตว์ป่าเขาชีโอน พัทยา จังหวัดชลบุรี
ศึกษาปฏิบัติธรรม

พรรษา 1-9 จำพรรษาอยู่ที่วัดป่าบ้านตาด
บททดสอบแรกพระนวกะ  เมื่อท่านได้ไปถึงวัดป่าบ้านตาดในวันแรก พระธรรมวิสุทธิมงคล (บัว ญาณสมฺปนฺโน) ได้กล่าวกับท่านว่า "อยู่ไม่ได้นะ อยู่ได้ชั่วคราว กุฏิไม่ว่าง" เสร็จแล้วท่านก็ไม่พูดอะไร และพระอาจารย์สุชาติ อภิชาโต ได้บิณฑบาตตามแบบฉบับของพระป่าเป็นครั้งแรกด้วย จนประมาณ 1 เดือนก่อนเข้าพรรษา หลวงตาพระมหาบัว จึงอนุญาตให้ท่านอยู่ที่วัดป่าบ้านตาดได้ และตลอด 5 พรรษาแรก พระอาจารย์สุชาติ อภิชาโต ได้ศึกษาพระกรรมฐานที่วัดป่าบ้านตาดโดยไม่ได้ไปไหนเลย เนื่องจากเป็นกฏของวัดและตามหลักพระวินัยที่กำหนดไว้
ชีวิตพระวัดป่าบ้านตาด พระอาจารย์สุชาติ อภิชาโต เล่าว่า ได้ฝึกความอดทนต่ออากาศหนาว เพราะบางปีอุณหภูมิเหลือแค่ 6 องศา เวลาออกบิณฑบาตร เหยียบก้อนหินหนาวเหมือนเหยีบก้อนน้ำแข็ง และสมัยที่อยู่กับหลวงตาจะได้รับการอบรมทุก 4-5 วัน อย่างน้อยครั้งล่ะ 2 ชั่วโมง ฟังธรรมแล้วจิตหมุนไปทางธรรม เหมือนต้นไม้ได้น้ำ แต่หากไม่ได้ฟัง กิเลสจะหึกเหิม และไม่หมั่นภาวนา
อดอาหารแก้กิเลส    พระอาจารย์สุชาติ อภิชาโต ได้ฝึกการอดอาหารเพื่อสร้างภาวะที่กดดันจิตใจ เพื่อจะได้ผลิตธรรมออกมาต่อสู้ ผลิตปัญญา ผลิตสมาธิ ผลิตสติ ถ้าอยู่ในสภาพที่สบายกิเลสจะออกมาเพ่นพ่าน ซึ่งการอดอาหารนั้น ก็ต้องดูตามความเหมาะสมของธาตุขันธ์ด้วย
พรรษาที่ 10 จำพรรษาอยู่ที่วัดโพธิสัมพันธ์ในเมืองพัทยา
พรรษา 11 ถึงปัจจุบัน อยู่ที่วัดญาณฯ ตั้งแต่ปลายปี 2527
สมณศักดิ์

5 ธันวาคม พ.ศ. 2536 เป็นพระราชาคณะปลัดซ้าย ฐานานุกรมในสมเด็จพระสังฆราชเจ้า กรมหลวงวชิรญาณสังวร ในตำแหน่ง พระจุลนายก ธรรมนีติสาธกมหาเถราธิการ คณะกิจบรรหารธุรการี สมุหบดีศรีธรรมภาณกาจารย์
31 กรกฎาคม พ.ศ. 2566 เป็นพระราชาคณะชั้นราชที่ พระราชวัชรสังวรมุนี ศรีภาวนาวรกิจ ยติคณิสสร บวรสังฆาราม คามวาสี
ในการนี้ ทรงพระกรุณาโปรดเกล้าฯ นายอรรถนิติ ดิษฐอำนาจ องคมนตรี เป็นผู้เชิญสัญญาบัตร พัดยศ และผ้าไตร ไปถวายณ พระอุโบสถ วัดญาณสังวรารามวรมหาวิหาร
ปัจฉิมวัย

ปัจจุบัน พระอาจารย์สุชาติ อภิชาโต พำนักปฏิบัติธรรมอยู่ที่เขตรักษาพันธุ์สัตว์ป่าเขาชีโอน พัทยา จังหวัดชลบุรี ซึ่งเป็นสถานที่สัปปายะ เหมาะแก่การบำเพ็ญสมณธรรมและเผยแผ่ธรรม
ดูเพิ่ม

วัดญาณสังวราราม วรมหาวิหาร
ประเทศเกาหลีเหนือในโอลิมปิกฤดูร้อน 2024

| ประเทศเกาหลีเหนือ ในโอลิมปิกฤดูร้อน 2024 |
| --- | --- |

รหัสประเทศ: PRK
เอ็นโอซี: คณะกรรมการโอลิมปิกแห่งสาธารณรัฐประชาธิปไตยประชาชนเกาหลี
ณ ปารีส, ประเทศฝรั่งเศส 26 กรกฎาคม ค.ศ. 2024 (2024-07-26) – 11 สิงหาคม ค.ศ. 2024 (2024-08-11)
นักกีฬา: 2 คน  ใน 1 ชนิดกีฬา
เหรียญ:  ทอง 0 เงิน 0 ทองแดง 0 รวม 0 
การเข้าร่วมแข่งขันโอลิมปิกฤดูร้อน
1972 1976 1980 1984–1988 1992 1996 2000 2004 2008 2012 2016 2020 2024
ประเทศเกาหลีเหนือ มีกำหนดจะแข่งขันในโอลิมปิกฤดูร้อน 2024 ที่ปารีส ตั้งแต่วันที่ 26 กรกฎาคม ถึง 11 สิงหาคม พ.ศ. 2567 จะเป็นการปรากฏตัวครั้งที่ 11 ของประเทศและการกลับมาของประเทศอย่างเป็นทางการในการแข่งขันโอลิมปิกฤดูร้อน หลังจากการถอนตัวในโอลิมปิกฤดูร้อน 2020 เนื่องจากการระบาดทั่วของโควิด-19
นักกีฬา

รายการต่อไปนี้เป็นจำนวนผู้เข้าแข่งขันในครั้งนี้
| กีฬา | ชาย | หญิง | รวม |
| --- | --- | --- | --- |
| มวยสากล | 0 | 2 | 2 |
| รวม | 0 | 2 | 2 |
มวยสากล

บทความหลัก: กีฬามวยสากลในโอลิมปิกฤดูร้อน 2024 และ กีฬามวยสากลในโอลิมปิกฤดูร้อน 2024 – รอบคัดเลือก
ผลการแข่งขันดังนี้
| นักกีฬา | รายการ | รอบ 32 คน> คู่แข่ง อันดับ | รอบ 16 คน> คู่แข่ง อันดับ | รอบก่อนรองฯ> คู่แข่ง อันดับ | รอบรองฯ> คู่แข่ง อันดับ | ชิงชนะเลิศ> คู่แข่ง อันดับ | ชิงชนะเลิศ> อันดับ |
| --- | --- | --- | --- | --- | --- | --- | --- |
| พัง ช็อล-มี | แบนตัมเวตหญิง |  0 |  |  |  |  |  |
| ว็อน อึง-ยง | ไลต์เวตหญิง |  0 |  |  |  |  |  |
สุริยา รัตนกุล

ศาสตราจารย์เกียรติคุณ ดร.คุณหญิง สุริยา รัตนกุล จบการศึกษาระดับปริญญาตรีได้รับ เกียรตินิยมอันดับหนึ่งจากคณะอักษรศาสตร์ จุฬาลงกรณ์มหาวิทยาลัย พร้อมทั้งได้รับพระราชทานทุนอานันทมหิดล ในการศึกษาต่อระดับปริญญาเอกทางภาษาศาสตร์ ที่มหาวิทยาลัยปารีส(ซอร์บอน)
ในระยะต่อมาหลังจากจบปริญญาเอกที่มหาวิทยาลัยปารีสแล้ว อาจารย์ท่านได้สอนที่คณะศิลปศาสตร์ มหาวิทยาลัยธรรมศาสตร์ แล้วย้ายมามหาวิทยาลัยมหิดลก่อตั้งรวมถึงเป็นผู้อำนวยการโครงการศูนย์ศึกษาวิจัยภาษาและวัฒนธรรมเอเชียอาคเนย์ ซึ่งต่อมาพัฒนาโครงการนี้มาเป็นสถาบันวิจัยภาษาและวัฒนธรรมเพื่อพัฒนาชนบท พร้อมทั้งดำรงตำแหน่ง ผู้อำนวยการคนแรก 2 วาระติดกัน ระหว่าง พ.ศ. 2524-2531 ต่อจากนั้นได้เป็น Fulbright Visiting Professor ไปสอนที่มหาวิทยาลัย Eastern Washington และ มหาวิทยาลัย Oregon แล้วกลับมาเป็นผู้อำนวยการสถาบันวิจัยภาษาอีกครั้งหนึ่ง ในระหว่าง พ.ศ. 2536-2544 รวมเป็นผู้อำนวยการสถาบันนี้ 4 วาระ หากถ้านับตอนที่ดำเนินการก่อตั้งในตอนที่เป็นผู้อำนวยการศูนย์วิจัยภาษาด้วยแล้วก็นับว่า เป็นผู้อำนวยการแห่งนี้อยู่ตั้งแต่ พ.ศ. 2517-2544 รวม 27 ปี ต่อจากนั้นเป็นรองอธิการบดีฝ่ายสร้างเครือข่ายภายในและระหว่างประเทศ พร้อมทั้งเป็นผู้ก่อตั้งและรักษาการคณบดีคนแรกของคณะศิลปศาสตร์ ปัจจุบัน เป็นศาสตราจารย์ระดับ 11 วิทยาลัยศาสนศึกษา มหาวิทยาลัยมหิดล  สอนวิชาอารยธรรมโลก พุทธศิลป์ จิตวิทยาพุทธศาสนา สตรีกับศาสนา และ ศาสนากับวัฒนธรรม
ผลงานของอาจารย์มีทั้งทางภาษาศาสตร์ และศาสนศึกษา ในเรื่องภาษาศาสตร์ อาจารย์เป็นนักภาษาศาสตร์ชั้นนำในเอเชียอาคเนย์ และประเทศไทย โดยเป็นผู้บุกเบิกการศึกษาภาษาและวัฒนธรรมชนกลุ่มน้อยในประเทศและเป็นผู้สร้างพจนานุกรมภาษาละว้า-ไทย และไทยละว้า (421 หน้า) 2529-2530  ภาษาไทย-กะเหรี่ยงสะกอ (1,277 หน้า) 2529  ตำราเรื่อง นานาภาษาไทยในเอเชียอาคเนย์ ภาค 1 (390 หน้า) และภาค 2 (212 หน้า) 2531-2546 อารยธรรมไทย (449 หน้า) อรรถศาสตร์เบื้องต้น (365 หน้า) 2544-2555  ส่วนในด้านศาสนศึกษา ผลงานสำคัญได้แก่หนังสือ พิธีกรรมในศาสนา เล่ม 1 (299 หน้า) และเล่ม 2 (342 หน้า) พระอารามหลวงในกรุงเทพมหานคร เล่ม 1 และ เล่ม 2 (931 หน้า) 2552  นอกจากนั้นอาจารย์ยังเป็นผู้แต่งหนังสือชุดอารยธรรม 5 เล่ม (1,068 หน้า) และนวนิยายอิงประวัติศาสตร์เรื่อง คลีโอพัตรา: ราชินีน้ำผึ้งพิษ  มายาในมายา และเจงกิสข่านลงพิมพ์ในนิตยสารสกุลไทย
ประวัติการศึกษา

ที่หนึ่งห้อง King แผนกอักษรศาสตร์ โรงเรียนเตรียมอุดมศึกษา และเป็นที่สามของประเทศไทย 2506
อักษรศาสตรบัณฑิต (เกียรตินิยมอันดับหนึ่ง) จากคณะอักษรศาสตร์ จุฬาลงกรณ์มหาวิทยาลัย ปี พ.ศ. 2510
ปริญญาเอก (Doctorat de l”Université de Paris) จากมหาวิทยาลัยปารีส ประเทศฝรั่งเศส ปี พ.ศ. 2513
ประวัติการทำงาน

พ.ศ. 2513 - 2517 อาจารย์ประจำคณะศิลปศาสตร์ มหาวิทยาลัยธรรมศาสตร์
พ.ศ. 2517 - 2524 ผู้อำนวยการโครงการศูนย์ศึกษาวิจัยภาษาและวัฒนธรรมเอเชียอาคเนย์ มหาวิทยาลัยมหิดล
พ.ศ. 2524 จนถึง 2544 สถาบันวิจัยภาษาและวัฒนธรรมเพื่อพัฒนาชนบท  มหาวิทยาลัยมหิดล (เคยดำรงตำแหน่งผู้อำนวยการ 4 วาระ)
พ.ศ. 2544 จนถึง 2548 รองอธิการบดีฝ่ายสร้างเครือข่ายภายในและระหว่างประเทศ มหาวิทยาลัยมหิดล
พ.ศ. 2547 - 2548 รักษาการคณบดีคณะศิลปศาสตร์ มหาวิทยาลัยมหิดล
พ.ศ. 2548 - เป็นศาสตราจารย์ระดับ 11 ประจำวิทยาลัยศาสนศึกษา มหาวิทยาลัยมหิดล
พ.ศ. 2550 - เป็นบรรณาธิการวารสารศาสนาและวัฒนธรรม
และยังเป็นอาจารย์พิเศษให้กับ วิทยาลัยศาสนศึกษา มหาวิทยาลัยมหิดล และที่ปรึกษาคณบดี คณะศิลปศาสตร์ มหาวิทยาลัยมหิดล 
นอกจากนี้ ท่านยังเป็น Fulbright Visiting professor ที่ มหาวิทยาลัยอีสเทิร์นวอชิงตัน Eastern Washington University  และมหาวิทยาลัยออริกอน Oregon University  สหรัฐอเมริกา ในระหว่างปี พ.ศ. 2529-2530 และ 2530-2531 อีกด้วย
เครื่องราชอิสริยาภรณ์

พ.ศ. 2543 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2538 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2534 –  เครื่องราชอิสริยาภรณ์จุลจอมเกล้า ชั้นที่ 2 ทุติยจุลจอมเกล้า (ท.จ.) (ฝ่ายใน)
พ.ศ. 2538 –  เหรียญจักรพรรดิมาลา (ร.จ.พ.)